Niels Bohri vapp
**Niels Henrik David Bohr** (7. oktoober 1885 Kopenhaagen – 18. november 1962 Kopenhaagen) oli Taani tuumafüüsik, Nobeli auhinna laureaat.

Ta pälvis 1922. aastal Nobeli füüsikaauhinna.

Elulugu
-------

Niels Bohri isa Christian Bohr oli Kopenhaageni ülikooli füsioloogiaprofessor, ema Ellen Adler Bohr oli pärit jõukast juudi suguvõsast, mis tegutses Taanis panganduses ja parlamendis. Nielsil oli vanem õde Jenny Bohr ja kaks aastat noorem vend Harald Bohr. 

Noorena harrastasid mõlemad vennad jalgpalli. Harald Bohr mängis koguni Taani jalgpallikoondises 1908. aasta suveolümpiamängudel ja pälvis seal hõbemedali. Nad mängisid sageli ühes meeskonnas, kusjuures Niels oli väravavaht.

Bohr abiellus 1912 Margrethe Nørlundiga, kellega oli tutvunud 1910. Üks nende poegadest Aage Niels Bohr sai tuntud füüsikuks, nobelistiks. Kokku sündis sellest abielust kuus poega, kellest üks suri lapsena meningiiti ja vanim uppus paadisõiduõnnetuses. Ülejäänud pojad olid Hans Henrik (arst), Erik (keemik) ja Ernest (jurist).

Niels Bohr õppis Kopenhaageni ülikoolis alates 1903. aastast füüsikat ja kaitses 1911. aastal doktoriväitekirja. Esialgu õppis ta filosoofiat ja matemaatikat, aga 1905 võitis ta Taani Teaduste Akadeemia korraldatud teadustööde konkursi. Bohr uuris seal pindpinevust, kasutades oma isa laborit, mis oli talle tuttav juba lapsepõlvest saadik. Edu sellel konkursil mõjutas Bohri loobuma filosoofiaõpingutest ja pühenduma füüsikale.

1912 kolis ta Inglismaale ja töötas koos füüsiku Ernest Rutherfordiga, püüdes tuvastada, mida aatomid endast kujutavad. Bohri katsed näitasid, et aatomi keskmes on tuum ja kindlal kaugusel sellest tiirlevad elektronid, nagu planeedid tiirlevad kindlatel orbiitidel ümber päikese. Ta lõi 1913. aastal aatomi esialgse kvantteooria (Bohri aatomiteooria).

1916 tuli Bohr Kopenhaagenisse tagasi ja hakkas tööle teoreetilise füüsika õppetoolis ametikohal, mis just tema jaoks loodi. 1918 asutas ta ülikoolis teoreetilise füüsika instituudi, mida ta hiljem juhtis.

Bohrilt pärineb komplementaarsusprintsiip. Selle järgi võib objekte uurida nii, nagu neil oleks mitu teineteist välistavat omadust. Näiteks valgust võib uurida nii, nagu see koosneks osakestest, ja nii, nagu see oleks laine – omadused, mis pealtnäha tunduvad teineteist välistavat.

II maailmasõja ajal aitas Bohr leida juudi rahvusest teadlastele tööd, et päästa neid holokaustist. Tal endal õnnestus Taanist 1943. aasta septembris Rootsi ja Suurbritannia kaudu USA-sse põgeneda.

USA-s New Mexicos Los Alamoses hakkas ta töötama tuumapommi kallal Manhattani projektis, kuid selle pommi potentsiaalne hävitusvõime kohutas teda niivõrd, et ülejäänud osa elust pühendas ta tuumaenergia rahuotstarbelise kasutamise propageerimisele. 1957 pälvis Bohr esimesena auhinna "Aatomid rahu eest" (viimasena pälvis selle tema poeg Aage).

1954 aitas Bohr asutada Euroopa Tuumauuringute Organisatsiooni, mis on suunatud tuumaenergia rahumeelsele kasutamisele.

### Elevandi orden

1947 pälvis Bohr Elevandi ordeni. See antakse tavaliselt kõrgaadlikele ja tipp-poliitikutele, Bohr ja Tycho Brahe (1578) on ühed vähestest eranditest. 2012. aastal kuulus ordusse 75 inimest, neist 74 olid kõrgaadlikud ja poliitikud.

Elevandi ordeni saamine tähendas ühtlasi aadliseisusse tõstmist, millega seoses Bohr pidi saama oma vapi. Bohr kujundas oma vapi ise. Sellel on kujutatud yin ja yang ning ladinakeelne moto "*Contraria sunt complementa*" ('Vastandid täiendavad teineteist').

Tunnustus
---------

* 1921 – Hughesi medal
* 1922 – Nobeli füüsikaauhind
* 1926 – Franklini medal
* 1926 – valiti Londoni Kuningliku Seltsi välisliikmeks
* 1926 – valiti Baieri Teaduste Akadeemia korrespondentliikmeks
* 1930 – Max Plancki medal
* 1940 – valiti Ameerika Filosoofiaseltsi välisliikmeks
* 1946 – valiti Uus-Meremaa Kuningliku Seltsi välisliikmeks
* 1947 – Elevandi orden
* 1950 – valiti Jaapani Akadeemia välisliikmeks

Mälestuse jäädvustamine
-----------------------

Niels Bohri järgi on nimetatud asteroid 3948 Bohr.

Perioodilisustabeli element number 107, bohrium, on nimetuse saanud Niels Bohri järgi. Teine keemiline element hafnium (number 72) on nimetatud Bohri kodulinna Kopenhaageni järgi, sest Bohr ennustas selle omadusi.

Bohri aatomimudeli avaldamise 50. aastapäeva puhuks laskis Taani Post 21. novembril 1963 välja postmargi, millel oli kujutatud Bohri, vesiniku aatomit ja valemit, mis kirjeldab kahe vesiniku aatomi tuuma ümber tiirleva elektroni energiataseme erinevust: {\displaystyle h\nu =\epsilon \_{2}-\epsilon \_{1}\,}. Bohri 100. sünniaastapäeva puhuks laskis Taani Post välja postmargi, millel oli kujutatud Bohr koos abikaasaga.

1997. aastal laskis Taani Riigipank välja 500 Taani krooni väärtusega paberrahatähe, millel oli kujutatud Bohr piipu suitsetamas.

Isiklikku
---------

Tema poeg Aage Niels Bohr pälvis 1975. aastal Nobeli füüsikaauhinna.

Raamatud
--------

* "Filosoofilised mõtted" autor Niels Bohr, tõlkinud Piret Kuusk ja Laurits Leedjärv. Ilmamaa 2017 ISBN 9789985775875

Vaata ka
--------

* Bohri raadius

Välislingid
-----------

* Niels Bohr Nobeli auhinna lehel

| Nobeli füüsikaauhinna laureaadid |
| --- |
| 1901–1925 | 

* 1901 Röntgen
* 1902 Lorentz, Zeeman
* 1903 Becquerel, P. Curie, M. Curie
* 1904 Rayleigh
* 1905 Lenard
* 1906 J. Thomson
* 1907 Michelson
* 1908 Lippmann
* 1909 Marconi, Braun
* 1910 Waals
* 1911 Wien
* 1912 Dalén
* 1913 Kamerlingh Onnes
* 1914 Laue
* 1915 W. H. Bragg, W. L. Bragg
* 1916
* 1917 Barkla
* 1918 Planck
* 1919 Stark
* 1920 Guillaume
* 1921 Einstein
* 1922 N. Bohr
* 1923 Millikan
* 1924 M. Siegbahn
* 1925 Franck, Hertz

 | Nobel |
| 1926–1950 | 

* 1926 Perrin
* 1927 Compton, C. Wilson
* 1928 Richardson
* 1929 Broglie
* 1930 Raman
* 1931
* 1932 Heisenberg
* 1933 Schrödinger, Dirac
* 1934
* 1935 Chadwick
* 1936 Hess, Anderson
* 1937 Davisson, G. Thomson
* 1938 Fermi
* 1939 Lawrence
* 1940
* 1941
* 1942
* 1943 Stern
* 1944 Rabi
* 1945 Pauli
* 1946 Bridgman
* 1947 Appleton
* 1948 Blackett
* 1949 Yukawa
* 1950 Powell

 |
| 1951–1975 | 

* 1951 Cockcroft, Walton
* 1952 Bloch, Purcell
* 1953 Zernike
* 1954 Born, Bothe
* 1955 Lamb, Kusch
* 1956 Shockley, Bardeen, Brattain
* 1957 Yang, T. Lee
* 1958 Tšerenkov, Frank, Tamm
* 1959 Segrè, Chamberlain
* 1960 Glaser
* 1961 Hofstadter, Mößbauer
* 1962 Landau
* 1963 Wigner, Goeppert-Mayer, Jensen
* 1964 Townes, Bassov, Prohhorov
* 1965 Tomonaga, Schwinger, Feynman
* 1966 Kastler
* 1967 Bethe
* 1968 Alvarez
* 1969 Gell-Mann
* 1970 Alfvén, Néel
* 1971 Gábor
* 1972 Bardeen, Cooper, Schrieffer
* 1973 Esaki, Giaever, Josephson
* 1974 Ryle, Hewish
* 1975 A. Bohr, Mottelson, Rainwater

 |
| 1976–2000 | 

* 1976 Richter, Ding
* 1977 Anderson, Mott, Vleck
* 1978 Kapitsa, Penzias, R. Wilson
* 1979 Glashow, Salam, Weinberg
* 1980 Cronin, Fitch
* 1981 Bloembergen, Schawlow, K. Siegbahn
* 1982 K. G. Wilson
* 1983 Chandrasekhar, Fowler
* 1984 Rubbia, Meer
* 1985 Klitzing
* 1986 Ruska, Binnig, Rohrer
* 1987 Bednorz, Müller
* 1988 Lederman, Schwartz, Jack Steinberger
* 1989 Ramsey, Dehmelt, Paul
* 1990 Friedman, Kendall, R.Taylor
* 1991 Gennes
* 1992 Charpak
* 1993 Hulse, J. Taylor
* 1994 Brockhouse, Shull
* 1995 Perl, Reines
* 1996 D. Lee, Osheroff, Richardson
* 1997 Chu, Cohen-Tannoudji, Phillips
* 1998 Laughlin, Störmer, Tsui
* 1999 't Hooft, Veltman
* 2000 Alfjorov, Kroemer, Kilby

 |
| 2001–... | 

* 2001 Cornell, Ketterle, Wieman
* 2002 Davis, Koshiba, Giacconi
* 2003 Abrikossov, Ginzburg, Leggett
* 2004 Gross, Politzer, Wilczek
* 2005 Glauber, Hall, Hänsch
* 2006 Mather, Smoot
* 2007 Fert, Grünberg
* 2008 Nambu, Kobayashi, Maskawa
* 2009 Kao, Boyle, Smith
* 2010 Geim, Novosjolov
* 2011 Perlmutter, Riess, Schmidt
* 2012 Haroche, Wineland
* 2013 Englert, Higgs
* 2014 Akasaki, Amano, Nakamura
* 2015 Kajita, McDonald
* 2016 Thouless, Haldane, Kosterlitz
* 2017 Weiss, Barish, Thorne
* 2018 Ashkin, Mourou, Strickland
* 2019 Peebles, Mayor, Queloz
* 2020 Penrose, Genzel, Ghez
* 2021 Manabe, Hasselmann, Parisi
* 2022 Aspect, Clauser, Zeilinger
* 2023 L'Huillier, Krausz, Agostini

 |


|  |  |
| --- | --- |
|  | Tsitaadid Vikitsitaatides: **Niels Bohr** |